recursal/SuperWikiNEXT-32B huggingface dataset:
**Zhou Keqin** (kinesisk: 周克芹; pinyin: **Zhōu Kèqín**, født 1937 i fylket Jianyang i provinsen Sichuan i Kina, død 5. august 1990 i Chengdu) var en kinesisk forfatter som regnes som ledende eksponent for den såkalte arr-litteraturen som dukket opp som sjanger noen år etter Mao Zedongs død. Han er best kjent for sin roman *Xu Mao og hans døtre*, publisert i 1979 og filmatisert i 1981. Den innbragte forfatteren Mao Dun-prisen i 1982, da denne kinesiske litteraturprisen blle utdelt aller første gang.

Zhou gikk på landsbruksskole i Chengdu, og i 1958 ble han bonde i hjembyen. Han publiserte sitt forste verk, *Ved brønnen*, i 1963. Etterpå ble det tallrike noveller som ble trykket i avisene. 

*Xu Mao og hans døtre* skildrer i realistisk stil en bondefamilies liv i en fattigslig landsby, og gjengir hvordan landets omskiftende landbrukspolitikk innvirket på denne familien. 

Zhou ble viseformann for Sichuans forfatterforening i 1984.

Eksterne lenker
---------------

* (en) Zhou Keqin på Internet Movie Database Rediger på Wikidata

* (en) Zhou Keqin hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** NLA **·** CiNii
 |
**Per Olav Berntsen** (født 19. april 1953 på Åmot i Modum) er en norsk fotograf og bildekunstner. Han er oppvokst i Eggedal, nå bosatt i Tinn, Telemark.

Berntsen har fotografisk utdannelse fra Trent Polytechnic / Derby College of Art. Han er blant annet representert i samlingene ved Museum of Modern Art i New York, Bibliothèque Nationale i Paris, Nasjonalmuseet for Kunst i Oslo, Preus Museum i Horten, Henie Onstad Kunstsenter, Bergen kunstmuseum, Stenersenmuseet og Norsk Industriarbeidermuseum på Rjukan.

I 1983 og i 1996 ble han tildelt Statens treårige arbeidsstipend, i 2002 Statens toårige arbeidsstipend og i 2004 Statens garantiinntekt for kunstnere. Berntsen er tilknyttet bildebyrået Samfoto.

Bibliografi
-----------

* *Down Under Up North* (sammen med Bente Geving), Tschudi Shipping Company (2010) ISBN 978-82-998431-0-2

Utstillinger
------------

* 1980 Fotogalleriet, Oslo.
* 1983 Rjukan bibliotek.
* 1985 Sandvika kino.
* 1991 RAM Galleri, Oslo.
* 1995 Kunstnernes Hus, Oslo.
* 1998 Hå gamle prestegård.
* 2002 «Industrilandskap Grenland», Galleri Riis, Oslo / Skiens Kunstforening.
* 2005 «Forandringer», Norsk Industriarbeidermuseum, Rjukan.
* 2006 «Kraftwerke», Galerie Kai Hilgemann, Berlin.
* 2008 «Generator», Galleri Riis, Oslo.

Berntsen har også deltatt i en rekke gruppeutstillinger.

Referanser
----------

1. ↑   Artists of the World Online, AKL Online kunstner-ID 42282554[Hentet fra Wikidata]

Eksterne lenker
---------------

* Per Berntsens hjemmeside

Portal: Kunst

|  |  |
| --- | --- |
| Oppslagsverk/autoritetsdata | Lokalhistoriewiki **·** BIBSYS **·** NMFF **·** VIAF **·** LCCN **·** ISNI **·** ULAN **·** KulturNav
 |
**Maria Isabella «Belle» Boyd** (født 8. mai 1844 i Martinsburg i Virginia, død 11. juni 1900 i Wisconsin Dells i Wisconsin) var spion under den amerikanske borgerkrigen.

Boyd studerte ved Mount Washington Female College i Baltimore, Maryland, fra 1856 til 1860. Da borgerkrigen brøt ut var hun i Martinsburg, Virginia og engasjerte seg i ulike aktiviteter for å samle inn penger på vegne av Amerikas konfødererte stater. Da byen ble okkupert av the Union Army i 1861, omgikkes hun flere offiserer og lurte dem til å avsløre militære hemmeligheter. Disse hemmelighetene fikk hun sendt videre med bud til Sørstatene.

Boyd og moren nektet en gang Union Army-soldater adgang da de ville inn i huset der damene bodde, for å heise flagg på toppen av taket der. Da en av soldatene prøvde å bryte seg inn med makt, skjøt og drepte Boyd ham. Hun ble frikjent for drapet, som ble ansett som «justifiable homicide» (direkte oversatt: rettmessig drap).

Referanser
----------

1. 1 2  «Belle Boyd | Confederate spy». *Encyclopedia Britannica* **(engelsk)**. Besøkt 25. april 2021.
2. ↑  Forklaring av begrepet «justifiable homicide» på ordnett.no: «the killing of a person in circumstances which allow the act to be regarded in law as without criminal guilt» det vil si: Drap på en person under omstendigheter som gjør at handlingen i henhold til loven kan betraktes som rettmessig, og derfor ikke fører til straff.

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN **·** ISNI
 |
Massegrav for jødiske ofre for opptøyene i 1921, Trumpeldor gravplass, Tel Aviv
**Jaffa-opptøyene** (hebraisk: מאורעות תרפ"א, *Me'oraot Tarpa*) viser til opptøyene og drapene som fant sted i det britisk-kontrollerte Palestinamandatet fra 1. til 7. mai 1921 da arabere gikk til angrep på den jødiske befolkningen. Etter en ulovlig 1. mai-demonstrasjon av det jødiske kommunistpartiet brøt det ut opptøyer blant den arabiske befolkningen i byen Jaffa. 47 jøder og 48 arabere ble drept, de sistnevnte stort sett av britisk politi. 146 jøder og 73 arabere ble såret.

Volden nådde så langt som til landsbyen Abu Kabir utenfor Jaffa. Den jødiske Yitzker-familien eide en melkegård i utkanten av nabolaget, der de leide ut rom. På tidspunktet for opptøyene bodde forfatteren Yosef Haim Brenner, der. Han var en av pionerene innen moderne hebraisk litteratur. Den 2. mai 1921, til tross for advarsler, nektet Yitzker og Brenner å forlate gården og de ble myrdet, sammen med Yitzkers tenåringssønn, hans svigersønn og to andre leietakere.

En konsekvens av opptøyene var at de jødiske immigrantenes forhold til mandatmakten Storbritannia og til den arabiske befolkningen ble forverret. En annen konsekvens var at Storbritannia i årene etter opprøret forsøkte å bremse jødisk immigrasjon til Palestina.

Referanser
----------

1. ↑  Kessler, Oren (1. mai 2021): «1921 Jaffa riots 100 years on: Mandatory Palestine's 1st 'mass casualty' attack», *The Times of Israel*
2. ↑   LeVine, Mark; Mossberg, Mathias (2. mai 2021): «Why the events in Jaffa of May 1, 1921 are important today», *Al Jazeera*
3. ↑  Honig, Sarah (30. april 2009): «Another Tack: The May Day massacre of 1921», *The Jerusalem Post*
4. ↑  Holmes, Oliver (30 August 2020): «Palestine: 1947 escape from British prison exposed as inside job», *The Guardian*

Eksterne lenker
---------------

(en) 1921 Palestine riots – kategori av bilder, video eller lyd på Commons


|  |  |
| --- | --- |
| Oppslagsverk/autoritetsdata | LCCN
 |
**Falkbergets Teater** var et omreisende teater som ble etablert i 1929 av Magnus Falkberget

Magnus Falkberget (1900 – 1957) var sønn av Johan Falkberget, Teateret var i drift frem til Falkbergets død i 1957. Teateret var et teatertilbud for Utkant-Norge. Det reiste land og strand rundt i en ombygget buss som rommet kulisser, hele det tekniske apparat og alle skuespillerne. Forestillinger ble holdt i forsamlingslokaler, ungdomshus o.l.

Det var kjent for sitt folkelige repertoar med skuespill som *Bør Børson Jr.* Teateret, som arbeidet uten offentlig støtte må sies å være en forløper for Riksteatret

Enkelte skuespillere som har spilt for Falkbergets Teater
---------------------------------------------------------

*Ufullstendig*

* Elsa Lystad (Debut)
* Alf Nordvang
* Siri Rom (Debut)
* Toralf Sandø
* Lars Tvinde

Eksterne lenker
---------------

* Litt mer om teateret
* Falkbergets Teater i Scenewebarkivet

|  |  |
| --- | --- |
| Oppslagsverk/autoritetsdata | Store norske leksikon
 |
**Angmar** (Sindarin: *Jern-hjem*) er et fiktivt kongerike fra J.R.R. Tolkiens litterære verden Midgard.

Angmar ble grunnlagt i år 1300 i det tredje tidevervet, langt nord i Tåkefjellene, av den onde herren til ringskrømtene, som senere ble kjent som *Heksekongen av Angmar*. Siden heksekongen var en tjener av den mørke herren Sauron, er det antatt at Angmars kriger mot kongeriket Arnor ble iverksatt på Saurons bud.

Hovedstaden i Angmar var Carn Dûm.

Kort tid etter at Angmar ble grunnlagt startet den krig mot de delte Dúnedains riker Arthedain, Cardolan og Rhudaur. Heksekongen beseiret Rhudaur, det svakeste av de tre delene av det tidligere Arnor, og erstattet den Dúnedainske kongen med en av de innfødte Åsmennene, en vill stamme av, men som muligens var etterkommere av den *forbannede* slekten til Ulfang.

Da det var under heksekongens kontroll invaderte Rhudaur i 1356 T.T. delen Arthedain og i dette angrepet ble Arthedains Kong Argeleb I drept. Men med hjelp av en arme fra Cardolan klarte Arthedain likevel å opprettholde en forsvarslinje ved Blåsteråsene.

I 1409 T.T. ble Cardolan angrepet av Angmar, og kongeriket ble ødelagt. På denne tiden forsvant Rhudaur, og dette gjorde at Arthedain ble igjen som den eneste gjenværende delen av Arnor. Arthedain kjempet videre i enda 500 år, med mangel på allierte.

I 1974 T.T. samlet Angmar sine styrker og gjorde et siste angrep mot Arthedain. Angmar tok hovedstaden i Arthedain, Fornost, og ødela dermed det siste kongeriket av nordens Dúnedain.
Et år senere ankom prins Eärnur av Gondor for å hjelpe Arthedain, men han kom for sent. Hæren hans, sammen med de gjenværende Dúnedain, alvene fra Lindon, og alvestyrken sendt ut fra Kløvendal ledet av Glorfindel, knuste Angmars styrker i slaget ved Fornost, men heksekongen ble ikke drept. Han unnslapp og flyktet til Mordor, og kongeriket hans, Angmar, fantes ikke mer. Det var etter dette slaget at Glorfindel skapte den berømte profetien om at heksekongen ikke skulle bli drept av noen mann.

Portal: Litteratur
**Per Blystad** (født 12. juni 1911 i Bergen, død september 1942) var en norsk sjømann, som under andre verdenskrig deltok i den norske krigsaktiviteten på flere fronter.

Blystad hadde middelskole, styrmannsskole og skipperskole. Ved krigsutbruddet var han andrestyrmann på DS «Pan».

Han deltok i kampene i Nord-Norge, og arbeidde så med å gi Storbritannia opplysninger om tyske anlegg i Norge. Blystad forlot Norge ombord på MK «Fiskaren» 10. august 1941 og ankom Fraserburgh 12. august.. Blystad utførte mange turer som skipper på Shetlandsgjengens båter. Han forsvant på en tur med snekken «Sjo» på vestlandskysten i september 1942.

Han blei post mortem tildelt Krigskorset med sverd.

Referanser
----------

1. ↑  Ulstein, Ragnar (1920-) (1979). *Englandsfarten*. Oslo: Samlaget. s. 311. ISBN 8252109837.
2. ↑  Sælen, Frithjof (1917-2004) (1995). *Sjetlands-Larsen*. Oslo: Gyldendal. s. 135. ISBN 8205229880.
3. ↑  *Krigskorset og St. Olavsmedaljen med ekegren*. Oslo: Grøndahl Dreyer. 1995. s. 67. ISBN 8250421906.

Kilder
------

* *Våre falne 1939–1945*; utgitt av Den norske stat 1949–51

|  |  |
| --- | --- |
| Oppslagsverk/autoritetsdata | Historisk befolkningsregister **·** Krigsseilerregisteret **·** Våre falne

 |

Portal: Andre verdenskrig
**Ian Bankier** (født 1952 i Glasgow) er styreleder i fotballklubben Celtic og øverste leder og medeier av whiskyforhandleren GlenKeir Whiskies Ltd.

Bankier er utdannet jurist fra University of Edinburgh og arbeidet først som advokat, blant annet som partner i advokatfirmaet McGrigors i 15 år med spesiale i selskapsrett før han arbeidet innenfor flere whiskyprodusenter, blant annet som direktør for Burn Stewart Distillers PLC og administrerende direktør for CL World Brands Limited før han ble medeier GlenKeir Whiskies Ltd som drifter butikkjeden *The Whisky Shop* som er Storbritannias største whiskyforhandler med 22 butikker i Skottland og England.

Han er faren til den skotske badminton-spilleren Imogen Bankier som er en av Skottlands ledende utøvere i sin idrett.

Han etterfulgte sir John Reid som Celtics styreleder 14. oktober 2011 etter å ha gått inn i styret samme sommer.

Referanser
----------

1. 1 2 3 4 5  Presentasjon på Celtics offisielle nettsider Arkivert 9. november 2013 hos Wayback Machine. 30 juni 2013, besøkt 12. november 2013
2. ↑  «Ian Bankier to be new Celtic chairman when combative John Reid stands down later this year». The Telegraph. 3. juni 2011. Besøkt 12. november 2013.
3. 1 2 3  John Reid bows out as whisky magnate Ian Bankier is the new toast of Celtic, The Scotsman, 3. juni 2011, besøkt 12. november 2013
4. ↑  The Whisky Shops nettside
5. ↑  Wilson, Mark (5. juni 2011). «Whisky chief Bankier to be new Celtic chairman after Reid calls time on four-year stint». *Daily Mail*. Associated Newspapers. Besøkt 12. november 2013.
**Pendle Hill** er en bydel i Sydney, i delstaten New South Wales, Australia. Pendle Hill ligger 30 kilometer vest for Sydney sentrum, i kommunen City of Parramatta og er en del av Greater Western Sydney regionen.

Historie
--------

George Bond (1876–1950), en amerikaner som kom til Australia i 1906, etablerte en bomullsspinnefabrikk i området i 1923. Det var Australias første forsøk på å spinne og veve bomull fra bommullsplantasjer som firmaet eide i Queensland. Bond foreslo å kalle bydelen Pendleton, etter stedet sør for London, som var senter for Englands bommullsindustri, men en variasjon, Pendle Hill, ble tatt i bruk i stedet. George Bond drev originalt med import av strømper og undertøy, men begynte under første verdenskrig med produksjon av strømper i Redfern og produserte i 1925 en kvartdel av Australias totale produksjon av strømper og strikkeplagg. Bond Industries Limited ble børsetablert i 1927.

Jernbanestasjonen Pendle Hill åpnet i bydelen 12 april 1924. Den første offentlige skolen åpnet i 1955 og det første postkontoret åpnet i 1956.

Handelsområde
-------------

Pendle Hill har et stort kjøpesenter ved siden av jernbanestasjonen, som inkluderer et supermarked, lavprisbutikker, frukt og grønt-butikk, spesialbutikker, eiendomsmegler, bank og kafeer.

Transport
---------

Pendle Hill jernbanestasjon er på Western railway line av CityRail nettverket.

Skoler
------

* Pendle Hill Public School er en barneskole
* Pendle Hill High School er en ungdoms/videregående skole.

Parker
------

Civic Park er en stor park som ligger vest for jernbanestasjonen. Den binder sammen kjøpesenteret med bydelen Girraween, og blir brukt som gjennomgang for fotgjengere til og fra jernbanestasjonen.

Binalong Park (også kjent som Binalong Oval) er en stor oval nord i Pendle Hill på grensen til Toongabbie. Parken inneholder to tennisbaner og fire ovaler (baner for Australsk fotball) som brukes for lokalsport. Banene er også hjemmebanen til fotballklubben Pendle Hill Tigers som er medlem av Granville District Soccer Association. Pendle Hill Colts Cricket Club har også hjemmebanen sin i parken. Klubben er en del av Parramatta District Cricket Association, med både junior og senior lag.

Boligområder
------------

Pendle Hill består av mange eldre hus, men i senere tider har disse blitt kjøpt opp av eiendomsutviklere som bygger blokker med leiligheter. Dette er spesielt tilfelle i nærheten av jernbanestasjonen.

Referanser
----------

1. ↑  .
2. ↑  «Arkivert kopi». Arkivert fra originalen 12. mai 2008. Besøkt 1. mai 2009.
3. ↑  «Arkivert kopi». Arkivert fra originalen 3. oktober 2006. Besøkt 1. mai 2009.
4. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia ISBN 0-207-14495-8
5. ↑  Hjemmesiden til Pendle Hill Soccer Club Arkivert 4. juli 2008 hos Wayback Machine.

Eksterne lenker
---------------


|  |  |
| --- | --- |
| Oppslagsverk/autoritetsdata | GeoNames
 |
***Aegus (s.str.) bigibbosus*** er bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (ca. 30 millimeter), avlang, noe flat, halvblankt brun til svart hjortebille. Hannen har stort, bredt hode og store, brede, sigdformede kjever. Disse har vanligvis en kort og bred, oppoverrettet tann i den indre delen og en bred, butt, innoverrettet tann nær roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er nokså matt, fint og spredt punktert i midten, grovt og tett på sidene. Hodet er knapt utvidet bak fasettøynene. Pronotum er avrundet rektangulært, mye bredere enn langt, innsnevret ved roten, ganske tett punktert. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert og nokså matt.

Levevis
-------

Som de fleste andre hjortebiller lever larvene i morken, død ved.

Utbredelse
----------

Arten er utbredt i Malaysia, Sumatra og Borneo.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Aegini* - omfatter bare én slekt:
						* Slekten *Aegus* MacLeay, 1819 – ca. 210 arter
							+ Underslekten *Aegus* MacLeay, 1819 (i snever forstand)
								- ***Aegus (s.str.) bigibbosus*** Ritsema, 1897
									* ***Aegus (s.str.) bigibbosus bigibbosus*** Ritsema, 1897
									* ***Aegus (s.str.) bigibbosus jeppeseni*** Nagai, 1994
									* ***Aegus (s.str.) bigibbosus tenuicornis*** Nagai, 1994

Eksterne lenker
---------------

* Oversikt over artene
* Lucanidae du Monde, bilder av arten
* (en) *Aegus (s.str.) bigibbosus* i Encyclopedia of Life Rediger på Wikidata

* (en) *Aegus (s.str.) bigibbosus* i Global Biodiversity Information Facility Rediger på Wikidata
**Organisk geokjemi** er studiet av rollen til prosesser og stoffer fra levende eller forhenværende organismer.

Geokjemiske analysemetoder
--------------------------

I organisk geokjemi benyttes følgende analysemetoder: total organisk karbon (vektprosent) (TOC), total karbon (TC), Rock-Eval pyrolyse, Soxtec system HT (ekstrahering), Iatroscan tynnlags-kromatograf-flammeioniseringsdetektor (TLC-FID), gasskromatograf-flamme ioniserende detektor (GC-FID), gasskromatografi-masse-spektroskopi (GC-MS)

### Kjemisk sammensetning av petroleum

Oktan, hydrokarbon som finnes i petroleum, linjer er enkeltbinding, svarte ringer er karbon, hvite ringer er hydrogen
Petroleum består av kjeder av hydrokarbon av ulik lengde, som kan separeres ved fraksjonell destillasjon i et oljeraffineri for å produsere bensin, jetdrivstoff, parafin og andre hydrokarboner. Generell formel for disse alkaner er *CnH2n+2*. For eksempel 2,2,4-trimetylpentan (isooktan), som er en bestanddel i bensin, har kjemisk formel C8H18 og det reagerer med oksygen eksotermisk:

Ufullstendig forbrenning av petroleum eller bensin kan gi giftige biprodukter. For lite oksygen gir karbonmonoksid. Forbrenning i luft (som hovedsakelig består av nitrogen) gir nitrogenoksider. For eksempel: 

C8H18(*aq*) + 12.5O2(*g*) + N2(*g*) → 6CO2(*g*) + 2CO(*g*) + 2NO(*g*) + 9H2O(*g*) + varme

Dannelse av petroleum foregår ved ulike oftest endoterme reaksjoner ved høy temperatur og/eller trykk. For eksempel, kerogen kan nedbrytes til hydrokarbon kjeder med ulike lengder.

Referanser
----------

1. ↑  «Heat of Combustion of Fuels». *www.webmo.net*. Besøkt 8. august 2021.
2. ↑  Braun, R. L.; Burnham, A. K. (Tue Jun 01 00:00:00 EDT 1993). «Chemical reaction model for oil and gas generation from type 1 and type 2 kerogen». UCRL-ID-114143 **(engelsk)**. Lawrence Livermore National Lab. CA (United States). Besøkt 8. august 2021.  Sjekk datoverdier i `|dato=` (hjelp)

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Aegus (s.str.) semicircularis*** er bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor ( millimeter), avlang, noe flat, blankt svart hjortebille. Hannen har stort, bredt hode og middelsstore, slanke, sigdformede kjever med en liten, butt tann nær roten. Hannens hode er svært blankt, fint og spredt punktert. Pannen er bredt innskåret foran. Hodet er litt utvidet bak fasettøynene, med en liten valke. Pronotum er avrundet rektangulært, mye bredere enn langt, ganske blankt, nokså tett og kraftig punktert. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten, som har korte, fine, gulaktige hår. Beina er brunsvarte. Hunnen er mindre enn hannen uten forstørret hode og kjever, kroppen er tett og kraftig punktert og nokså blank.

Levevis
-------

Som de fleste andre hjortebiller lever larvene i morken, død ved.

Utbredelse
----------

Arten er utbredt på Sulawesi.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen *Aegini* - omfatter bare én slekt:
						* Slekten *Aegus* MacLeay, 1819 – ca. 210 arter
							+ Underslekten *Aegus* MacLeay, 1819 (i snever forstand)
								- ***Aegus (s.str.) semicircularis*** Schaufuss, 1887

Eksterne lenker
---------------

* Oversikt over artene
* Lucanidae du Monde - bilder av arten
* (en) *Aegus (s.str.) semicircularis* i Global Biodiversity Information Facility Rediger på Wikidata
*For den danske boligbebyggelsen med samme navn, se Bellavista boligbebyggelse*.
**Bellavista** er et fjell i Berninafjellene på grensen mellom Italia og Sveits. Fjellet grenser til *Fuorcla Bellavista* i øst og *Pass dal Zupò* i vest. Det er fire topper på hovedryggen til fjellet, med høyder på 3 799 m, 3 888 m, 3 890 m og 3 922 m fra øst til vest. 

Den første gangen alle fire toppene ble besteget var 10. september 1868 av Emil Burckhardt og Hans Grass. C. C. Branch og B. Wainewright var de første til å først krysse Bellavista-toppene og så de tre toppene på nabofjellet Piz Palü. Dette skjedde 19. august 1889.

Kilder
------

* Bernina-massivet på SummitPost

Eksterne lenker
---------------

* (en) Bellavista (Bernina) – kategori av bilder, video eller lyd på Commons Rediger på Wikidata

* (en) Bellavista (Bernina) – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |
**Organisasjonsadferd** er studiet av menneskers adferd i organisasjoner, forholdet mellom menneskers adferd og organisasjonen, og organisasjonen i seg selv.[1] Studiet av organisasjonsadferd er først og fremst forankret i arbeids- og organisasjonspsykologien og er en del av det tverrfaglige forskningsområdet organisasjonsstudier. Organisasjonsadferd har ved siden av båndene til psykologien også berøringspunkter med økonomiske fag, sosiologi og etterhvert også antropologi. Forskning på organisasjonsadferd kan deles opp i tre grove grupper:[2]

* Individer i organisasjoner (mikronivå)
* Grupper i organisasjoner (mesonivå)
* Hvordan organisasjoner fungerer som helhet (makronivå)

Det tradisjonelt mest sentrale temaet i studier av organisasjonsadferd er ledelse, og det er fortsatt et viktig tema i fagområdet. Også beslutningstaking, kulturelle sider ved organisasjoner og organisasjonsendringer er viktige temaer.

Referanser
----------

1. ↑  Moorhead, G. & Griffin, R. W. (1995). *Organizational behavior: Managing people and organizations* (5th edition). Boston. Houghton Mifflin, (p.4)
2. ↑  Wagner, J. A. & Hollenbeck, J. R. (2010). *Organizational behavior: Securing competitive advantage*. New York: Routledge.
***Bella bland kryddor och kriminella*** er en svensk kosekrimserie i seks deler fra 2002 regissert av Mikael Ekman. Manuset ble skrevet av Hans Rosenfeldt. Serien ble sendt på SVT1 4. november – 9. desember 2002. Hver del hadde en lengde på cirka 60 minutter.

Handling
--------

Den livsnytende kokken Isabella snubler over fall som hun med sin skarpe iakttagelsesevne løser på et høyst personlig sett. Hennes brokete venneskare involveres ganske ofte i sakene. Til den nærmeste vennekretsen regnes advokatparet Martinsson, den nyfunne vennen Kim (en ung KTH-student) og Isabellas verbale husholderske Eva. Blant ingrediensene har vi matlaging, humor og kjærlighet krydret med et knippe koselige kriminalgåter i seks frittstående deler. Rollen som Isabella er spesialskrevet for Claire Wikholm.

Rolleliste
----------

* Claire Wikholm - Isabella Lindblom
* Grynet Molvig - Linn
* Krister Henriksson - Gustav
* Lotta Tejle - Hjemmehjelpen Eva
* Henrik Ståhl - Kim Linder

### Gjesteroller

#### Del 1

* Lena Strömdahl - Lotta
* Tove Edfeldt - Karin
* Anne-Li Norberg - Liv
* Suzanne Ernrup - Marianne
* Per Eggers - Stig
* Per Mattsson - Nils
* Sten Johan Hedman - Christoffer, Bellas venn

#### Del 2

* Inger Holmstrand - Helena
* Rakel Wärmländer - Johanna
* Maria Antoniou - Irene

#### Del 3

* Josefin Loftéen - Sonja
* Christoffer Svensson - Tobias
* Albin Holmberg - Alexander

Eksterne lenker
---------------

* (en) *Bella bland kryddor och kriminella* på Internet Movie Database Rediger på Wikidata

* (no) *Bella bland kryddor och kriminella* hos Filmfront Rediger på Wikidata

* (sv) *Bella bland kryddor och kriminella* i Svensk Filmdatabas Rediger på Wikidata
**Norske alpine redningsgrupper** (**NARG**, tidligere *KARG* – Kontaktutvalget for Alpine Redningsgrupper) er den frivillige sammenslutningen av alpine redningsgrupper i Norge. De har som hovedmål å arbeide for utvikling og drift av en effektiv og sikker alpin redningstjeneste. Styret er sammensatt av en representant fra hver av de alpine redningsgruppene. I tillegg sitter det en representant for hver av hovedredningssentralene og en fra 330 skvadron i styret.

Det er ti alpine redningsgrupper operative i Norge. Fra nord til sør er dette:

* Tromsø
* Svolvær
* Bodø
* Romsdal
* Sunnmøre
* Nord-Gudbrandsdal
* Jostedalen
* Langfjella (inkluderer Østlandet)
* Hordaland
* Rogaland

De enkelte redningsgruppene består av frivillige medlemmer som bistår Politi- og lensmannsetaten og Hovedredningssentralen under redningsaksjoner i bratte fjell, på bre og andre områder som krever spesielt utstyr og kompetanse. Til sammen har de ti gruppene i overkant av 200 aktive klatrere som medlemmer.

Norske alpine redningsgrupper har etablert et kvalitetssikret metodesett for alpin fjellredning som er samordnet med de operative prosedyrene til redningshelikoptrene fra 330 skvadron. Hver enkelt redningsgruppe driver regelmessig samtrening med 330 skvadron og luftambulansehelikoptrene.

I 2018 ble Norske alpine redningsgrupper tildelt prisen Årets Fjellgeit.

Sikkerhet
---------

Ledelse, gjennomføring av aksjoner og sikkerhetsmessig konsekvenstenkning er prioriterte arbeidsfelt for de alpine fjellredningsgruppene. NARG har etablert egen medisinsk kommisjon, kvalitetskommisjon og metodekommisjon.

Referanser
----------

1. ↑  Bakke, Ragnhild (8. juli 2018). «Årets Fjellgeit til 240 frivillige få har sett». *rbnett.no*. Besøkt 28. desember 2018.

Eksterne lenker
---------------

* Norske alpine redningsgrupper Arkivert 26. juni 2015 hos Wayback Machine.

|  |  |
| --- | --- |
| Oppslagsverk/autoritetsdata | Brønnøysundregistrene
 |
*For fjellet med samme navn, se Bellavista*.

Bellavista Foto: Hans Andersen 
Nordre fløy Foto: Hans Andersen 
**Bellavista** er et funksjonalistisk boligkompleks i Klampenborg ved København. Det er tegnet av arkitekt Arne Jacobsen og ble oppført i perioden 1931–1934. Boligkomplekset inneholder 68 leiligheter.

Jacobsen har utnyttet tomten maksimalt i forhold til kravene stilt av kommunen. Samtidig har han prioritert utsikten utover sundet høyt og alle leilighetene har utsikt.

Bebyggelsen er oppkalt etter det tidligere landstedet Villa Bellavista som lå på området.

Bellavista ble premiert av Gentofte kommune i 1934. Det ble fredet i 1987.

Referanser
----------

1. ↑  Fredningssag / Bellavista, Strandvejen 419-433, Gentofte fra Kulturarvsstyrelsen (besøkt 26. juni 2014)

Eksterne lenker
---------------

* (en) Bellavista (Klampenborg) – kategori av bilder, video eller lyd på Commons Rediger på Wikidata
* Bellavista – www.arnejacobsen.gentofte.dk
* Bellavista i Arkitekturbilleder.dk

Portal: Danmark
En stor tysk ekvatorialmontering på Forststernwarte Jena 50cm Cassegrain-reflektorteleskop.
En **ekvatorialmontering** er en montering som kompenserer for jordrotasjonen ved å ha en rotasjonsakse parallell med jordas rotasjonsakse. Denne monteringstypen brukes for astronomiske teleskoper og kameraer. Fordelen ved en ekvatorialmontering ligger i evnen til å tillate instrumentet å stå fast på et hvilket som helst himmellegeme med daglig bevegelse ved å drive en akse med konstant hastighet.

Det grønne ekvatorialmonterte teleskopet roterer i samme hastighet som jorda, men i motsatt rening, mens det røde teleskopet ikke drives.

Forskjellige astronomiske teleskopmonteringer
---------------------------------------------

* Tysk ekvatorialmontering
* Gaffelmontering
* Hesteskomontering

Se også
-------

* Altasimutmontering
* Liste over teleskoptyper
* Parallaktisk vinkel
* Poloppstilling

Referanser
----------

1. ↑  «LAS MONTURAS». Observatorio J. A. Soldevilla. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 21. juni 2019.  «Arkivert kopi». Arkivert fra originalen 28. juli 2018. Besøkt 21. juni 2019.
2. ↑  «Observatorio ARVAL - Polar Alignment for Meade LXD55/75 Autostar telescopes». Observatorio ARVAL.

Eksterne lenker
---------------

* (en) Telescope mounts – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
Medlemmer i OIRT
**Organisation internationale de radiodiffusion et de télévision** (**OIRT**) (før 1960 *Organisation internationale de radiodiffusion (OIR)*), oftest kalt **Intervision** (russisk *Интервидение*, polsk *Interwizja*, ungarsk *Intervízió*), ble etablert i 1946 som en østeuropeisk kringkastingsorganisasjon bestående av radio- og fjernsynsselskaper, og som hadde som formål å organisere utveksling av programinnhold.

Organisasjonens medlemmer var Bulgaria, Tsjekkoslovakia, DDR, Finland, Ungarn, Polen, Romania og Sovjetunionen. Fra 1950 var hovedkontoret plassert i Praha. Finland var samtidig medlem av European Broadcasting Union (EBU) som tilsvarte Intervisjonen i Vest-Europa og benyttet FM-båndet i stedet for OIRTs del av FM-båndet.

Mellom 1977 og 1980 organiserte OIRT fire musikkonkurranser under navnet Intervision Song Contest i Sopot i Polen, i et forsøk på å matche den mer suksessfulle Eurovision Song Contest som ble arrangert av EBU.

1. januar 1993 fusjonerte OIRT med EBU som organiserer kringkastingsutveksling gjennom Eurovision.

Referanser
----------

1. ↑  UNESCOs arkiv. AtoM Catalogue. Besøkt 31. januar 2016. (en)

Eksterne lenker
---------------

* Intervision

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
Asiatisk Kompagnis bygning på Christianshavn i København, maleri fra 1749 av Johannes Rach og Hans Heinrich Eegberg fra portrettsamlingen på Frederiksborg slott.
Tegning av medalje fra Asiatisk Kompagni, gjengitt i boken *Sketches on a tour to Copenhagen, through Norway and Sweden*.
**Det Kongelige Octroyerede Danske Asiatiske Kompagni**, eller bare **Asiatisk Kompagni**, var det største handelskompani under den danske merkantilismen. Selskapet ble stiftet i 1730, med kongelig oktroa fra 1732 som erstatning for Det danske ostindiske kompani som hadde opphørt i 1729. Asiatisk Kompagni fikk 40 års monopol på dansk handel øst for Kapp det gode håp.

Kompaniet fikk ansvar for handel med og forvaltning av den danske kolonien i Trankebar i dagens India, og med Trankebar som utgangspunkt ble det på 1750-tallet opprettet flere andre handelsposter i India, blant annet Frederiksnagore i Bengal. Langs Malabarkysten ble det etablert handelsposter i Calicut og Colachel. I 1777 overtok den dansk-norske stat områdene og andre aktiviteter. Handelen var da frigitt.

Asiatisk Kompagni fortsatte med handel i Kina og hadde etter 1772 enerett på den overfor Danmark-Norge. Selskapets virksomhet ble sterkt berørt av krigene med England 1801–1814 hvorpå Asiatisk Kompagni gradvis ble avviklet og endelig nedlagt i 1844.

Asiatisk Kompagni hadde hovedkontor i Strandgade i Christianshavn i en kontorbygning tegnet av Philip de Lange og oppført 1738–1739. Senere ble det føyet til et pakkhus av Nicolai Eigtved. Begge bygningene eksisterer fremdeles og benyttes av Udenrigsministeriet.

Carsten Anker var direktør for Asiatisk Kompagni fra 1792 til 1811.

Referanser
----------

1. 1 2  Asiatisk Kompagni fra Danmarkshistorien / Aarhus Universitet (besøkt 2. januar 2014)
2. ↑  Philip de Lange på 
Kunstindeks Danmark / Weilbachs Kunstnerleksikon (besøkt 2. januar 2014)
3. ↑  Nicolai Eigtved på Kunstindeks Danmark / Weilbachs Kunstnerleksikon (besøkt 2. januar 2014)
4. ↑  Carsten Anker, Knut Mykland i Norsk biografisk leksikon (besøkt 2. januar 2014)

Portal: Danmark


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
Asiatech-drevet Minardi med Mark Webber i Frankrikes Grand Prix 2002.
**Asiatech** var et selskap som kjøpte eiendelene til Peugeots Formel 1-motorprogram ved slutten av 2000-sesongen og leverte Peugeot-baserte motorer i to år.

Historie
--------

I 2001 leverte Asiatech sine V10-motorer gratis til Formel 1-teamet Arrows. De var imidlertid stort sett uten suksess, og året etter bestemt Arrows seg for å betale og brukte Cosworth-motorer i stedet.

I 2002 leverte Asiatech motorer til Minardi-teamet, men var igjen uten nevneverdig suksess.

I mai 2002 ble det rapportert at Asiatech skulle levere motorer til Jordan for 2003-sesongen, eller endog kjøpe ut teamet. Dette kom etter at Honda bestemte seg for å konsentrere seg om BAR-teamet, og bekjentgjorde at de ikke lenger ville levere motorer til Eddie Jordans team etter 2002-sesongen.

I løpet av 2002-sesongen begynte Asiatech også å undersøke muligheten for å starte sitt eget Formel 1-team, og kjøpte opp et tidligere Williams designfirma i Didcot. De hentet også inn Enrique Scalabroni, som designet en prototype F1-bil. Bilen var først ment som et testested for Asiatech-motorer, for deretter å skulle meldes på for 2004-sesongen. Asiatech gikk imidlertid konkurs ved slutten av 2002-sesongen.

I februar 2003 ble Asiatechs eiendeler solgt på en auksjon i Paris. Her ble det blant annet solgt 18 motorer, et dynamometer, et utvalg av maskinverktøy, samt elektronisk måleutstyr.

Fullstendige Formel 1-resultater
--------------------------------

(Forklaring)

| År | Team | Chassis | Motor | Dekk | Fører | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Orange Arrows Asiatech | ArrowsA22 | Asiatech001 3,0 V10 | **B**
 |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | BEL | ITA | USA | JPN | **10.** | **1** |
| Jos Verstappen | 10 | 7 | Ret | Ret | 12 | 6 | 8 | 10 | Ret | 13 | 10 | 9 | 12 | 10 | Ret | Ret | 15 |
| Enrique Bernoldi | Ret | Ret | Ret | 10 | Ret | Ret | 9 | Ret | Ret | Ret | 14 | 8 | Ret | 12 | Ret | 13 | 14 |
| 2002 | KL Minardi Asiatech | MinardiPS02 | AsiatechAT02 3,0 V10 | **M** |  | AUS | MAL | BRA | SMR | ESP | AUT | MON | CAN | EUR | GBR | FRA | GER | HUN | BEL | ITA | USA | JPN | **9.** | **2** |
| Alex Yoong | 7 | Ret | 13 | DNQ | WD | Ret | Ret | 14 | Ret | DNQ | 10 | DNQ |  |  | 13 | Ret | Ret |
| Anthony Davidson |  |  |  |  |  |  |  |  |  |  |  |  | Ret | Ret |  |  |  |
| Mark Webber | 5 | Ret | 11 | 11 | WD | 12 | 11 | 11 | 15 | Ret | 8 | Ret | 16 | Ret | Ret | Ret | 10 |

Referanser
----------

1. ↑  «Asiatech Engines». grandprix.com. Besøkt 11. september 2009.
2. ↑  «Jordan set to lose Honda deal». bbb.co.uk. Besøkt 11. september 2009.
3. ↑  «Never Raced F1 Cars». Besøkt 11. september 2009.
4. ↑  «Engines By Asiatech». www.grandprix.com. Besøkt 11. september 2009.
5. ↑  «Want To Buy A Third Hand Engine Company?». grandprix.com. Besøkt 11. september 2009.
Faleristikk er læren om ordenstegn. Dette er ordenstegnet for den latviske Bjørnedreperordenen, en militær orden innstiftet i 1919
**Faleristikk** er læren om ordenstegn og andre utmerkelsestegn, som medaljer og dekorasjoner, samt tilbehør til disse. Den regnes som en historisk hjelpevitenskap og er en underdisiplin av numismatikk. Faleristikk benyttes ofte som ensbetydende med ordenskunnskap, men ordenskunnskap kan ha et videre historisk, kulturhistorisk og sosiologisk perspektiv på ordensvesen utover studiet av de synlige utmerkelsestegn.

Ordet faleristikk kommer av latin *phalerae*, som var utmerkelsestegn romerske soldater bar på sine brystpanser under parader.

Foreninger og periodika
-----------------------

Faleristikk bedrives i stor grad av samlere av ordenstegn og medaljer og disse har i flere land organisert seg i foreninger. I Norden finnes *Ordenshistorisk Selskab*, etablert i Danmark i 1966. Foreningen utgir *Ordenshistorisk Tidsskrift*. Internasjonalt finnes i Tyskland *Deutsche Gesellschaft für Ordenskunde* (DGO), som utgir tidsskriftet *Orden und Ehrenzeichen*. *Orders and Medals Research Society* (OMRS) er en britisk forening og har *The Journal of the Orders and Medals Research Society* som sitt tidsskrift. I USA finnes *Orders and Medals Society of America* (OMSA), med tidsskriftet *The Journal of the Orders and Medals Society of America*.

Se også
-------

* Militaria, militære samlerobjekter
* Heraldikk, læren om våpenmerker
* Vexillologi, flagglære

Kilder
------

* Henning, Eckart og Dietrich Herfurth: *Orden und Ehrenzeichen: Handbuch der Phaleristik*, Köln: Böhlau, 2010
* Laslo, Alexander J.: *A Glossary of Terms Used in Phaleristics – The Science, Study, and Collecting of the Insignia of Orders, Decorations, and Medals*, Albuquerque, NM: Dorado Publishing, 1995
* Scharfenberg, Gerd og Günter Thiede: *Lexikon der Ordenskunde. Von Adlerschild bis Zwieselskreuz*, Regenstauf: Battenberg, 2010

Eksterne lenker
---------------

* Deutsche Gesellschaft für Ordenskunde, Tyskland
* Ordenshistorisk Selskab, Danmark
* Orders and Medals Research Society, Storbritannia
* Orders and Medals Society of America[*død lenke*], USA

|  |  |
| --- | --- |
| Oppslagsverk/autoritetsdata | GND **·** NKC
 |
Illustrasjon av Falcon Heavy, med en Dragon øverst på raketten.
Illustrasjon av en Falcon Heavy på en oppskytingsrampe
**Falcon Heavy** er en to-stegs bærerakett utviklet av det amerikanske romfartsselskapet SpaceX. Den skal kunne skyte 54 tonn opp i jordbane, som er omtrent dobbelt så mye som den maksimale nyttelasten til Delta IV Heavy, som var den største operasjonelle raketten i verden. Den første oppskytingen av Falcon Heavy fant sted 6. februar 2018.

I en vellykket prøveoppskytning klokken 21.45 norsk tid 6. februar 2018 bar en Falcon Heavy en bil (Tesla Roadster) som var eid av Tesla-selskapets grunnlegger Elon Musk opp i en solomløpsbane. To av de tre bærerakettene landet trygt på bakken og kan brukes på ny. Den tredje mislyktes i å lande på en sjøsatt lekter.

Teknologi
---------

Førstesteget til Falcon Heavy bygger på teknologi brukt i førstesteget til Falcon 9. Den består av tre Falcon 9-rakettkjerner, som hver har ni Merlin-rakettmotorer. Førstesteget har tre Falcon 9-rakettkjerner som dermed utgjør i alt 27 Merlin-rakettmotorer.

Falcon Heavy var i utgangspunktet designet for å transportere mennesker ut i verdensrommet, og den skulle gjøre det mulige å sende mennesker til månen og Mars. Disse planene ble derimot fort kansellert av SpaceX da selskapet la fokuset på å sertifisere Falcon 9 for menneskeflygninger. Ytterligere begynte SpaceX den langt mer ambisiøs planlegging av raketten som i dag er kjent som Starship.

Referanser
----------

1. ↑  Loren Grush (6. februar 2018). «The middle booster of SpaceX’s Falcon Heavy rocket failed to land on its drone ship» **(engelsk)**. The Verge. Besøkt 7. februar 2018.
2. ↑  Halvor Bjørntvedt (6. februar 2018). «Her svever Teslaen i verdensrommet». VG. Besøkt 7. februar 2018.
3. ↑  Kenneth Chang (6. februar 2018). «Falcon Heavy, in a Roar of Thunder, Carries SpaceX’s Ambition Into Orbit» **(engelsk)**. The New York Times. Besøkt 7. februar 2018.
4. ↑  «Falcon Heavy» Arkivert 6. april 2017 hos Wayback Machine. - SpaceX
5. ↑  SpaceX Falcon Heavy rocket explained

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Anders Högberg** (født 9. april 1976) er en svensk langrennsløper. Han representerte det svenske langrennslandslaget i flere år. Hans beste plassering i et mesterskap er en 5.-plass på VM-sprinten i Lathi 2001, der Tor-Arne Hetland vant.

Högberg har vunnet Vasaloppet China 4 ganger, første gang i 2009 og deretter tre år på rad, 2012, 2013 og 2014.

Anders Högberg bor på Skogn i Norge jobbet i flere år ved Meråker videregående skole og var hovedtrener for Nord-Trøndelag skikrets. Etter fremragende resultater med sine utøvere på henholdsvis Meråker videregående skole og Nord-Trøndelags skikrets hovedlag, fikk han sammen med Ole Marius Bach ansvaret for det kinesiske langrennslandslaget. Med et helt nytt, ungt og umerittert kinesisk landslag fikk de resultater allerede i SkiVM 2019 i Seefeld og i skisesongen 2020.[]

Anders Högberg som opprinnelig er svensk og har selv konkurrert for det svenske landslaget, fikk etter 2020-sesongen tilbud om å bli landslagstrener for det svenske langrennslaget. Högberg tiltrodde i rollen i 2020.

Referanser
----------

1. ↑  «Anders Högberg ny kretslagstrener». *Trønder-Avisa*. 14. mai 2014. Arkivert fra originalen 15. februar 2017. Besøkt 14. februar 2017.

Eksterne lenker
---------------

* (en) Anders Högberg – FIS (langrenn) Rediger på Wikidata
***Falagriota*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 10 arter, to av dem er funnet i Norge.

Utseende
--------

Små (gjerne 2-3 millimeter), vanligvis brunlige kortvinger. Antennene er middels lange. Hodet er stort og firkantet med små fasettøyne, bak sterkt innsnevret slik at dyret får en påfallende tydelig "hals". Pronotum er rundet, bredest foran midten, med en dyp midtfure, knapt bredere enn hodet og mye smalere enn dekkvingene, som har parallelle sider og markerte "skuldre". Bakkanten er ganske rett. Bakkroppen er forholdsvis kort og bred, bredest i den bakre delen. Beina er lange og tynne. Slekten kan ligne på slekten *Autalia* men skiller seg fra denne blant annet på at kroppen er ganske matt, og at pronotum og dekkvingene mangler dype lengdegroper.

Levevis
-------

Disse kortvingene finnes gjerne mellom råtnende plantemateriale, i kompost, også i gammel møkk.

Utbredelse
----------

Arten er utbredt i det vestlige USA (California, Oregon).

Systematisk inndeling
---------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae) Latreille, 1802
				+ Underfamilien småkortvinger (Aleocharinae) Fleming, 1821
					- Stammen Falagriini Mulsant & Rey, 1873
						* Slekten ***Falagriota*** Casey, 1906
							+ *Falagriota occidua* (Casey, 1885)

Referanser
----------

1. ↑  Casey, T.L. 1906. Observations on the staphylinid groups Aleocharinae and Xantholinini, chiefly of America. *Transactions of the Academy of Science of St. Louis* 16(6): 125–435.

Eksterne lenker
---------------

* (en) *Falagriota* i Global Biodiversity Information Facility Rediger på Wikidata

* (en) *Falagriota* hos ITIS Rediger på Wikidata

* *Falagriota* – detaljert informasjon på Wikispecies Rediger på Wikidata
**Anders Johnson** (født 23. april 1989 i Plattsburgh, New York) er en amerikansk skihopper som har konkurrert siden 2002.

Johnson var et lovende talent som tenåring og oppnådde allerede i sesongen 2006/2007 to tredjeplasser i FIS-cupen. Han har imidlertid ikke klart å ta steget helt opp på det øverste nivået som senior.

Han debuterte i verdenscupen i skihopping 6. januar 2009 i Bischofshofen. Hans beste individuelle verdenscup-plassering er en 29.-plass fra storbakken i Whistler Olympic Park senere i januar. Dette er også den eneste gangen han har tatt verdenscup-poeng siden debuten.

Under Vinter-OL 2006 i Torino hoppet Johnson i lagkonkurransen for det amerikanske laget som endte på 14.-plass. Han ble igjen tatt ut til Vinter-OL 2010 for å representere USA.

Referanser
----------

Eksterne lenker
---------------

* (en) Anders Johnson – Olympics.com Rediger på Wikidata

* (en) Anders Johnson – Olympic.org Rediger på Wikidata

* (en) Anders Johnson – Olympedia Rediger på Wikidata

* (en) Anders Johnson – Sports-Reference (OL-resultater – arkivert) Rediger på Wikidata

* (en) Anders Johnson – USAs olympiske komité Rediger på Wikidata

* (en) Anders Johnson – FIS (skihopping) Rediger på Wikidata
**Center for Afrikansk kulturformidling** (CAK) er et kultursenter i Pilestredet 75 i Oslo. Senteret ble etablert i 1977 av blant andre musikeren Barthélemy Niava, og drives av en ideell stiftelse. 

De kulturelle arrangementene ved senteret spenner fra foredrag, danse– og trommekurs til konserter, bokdager, filmkvelder, lekestue for barn og utstillinger. Vanligvis blir et nytt afrikansk land eller et kulturelt område tildelt fokus for arrangementene gjennom et år. Sentralt er mangfoldigheten i de afrikanske musikk- og dansetradisjonene fra både sør og nord for Sahara, men også fra afrikansk-influerte kulturer i Amerika og Karibia.

CAKs organisasjon er organisert som en stiftelse med et ideelt kulturelt formål. Stiftelsens styre består av 4 medlemmer, med et rådgivende organ på ytterligere 4 medlemmer.

Utmerkelser
-----------

* 1988: Fritt Ords honnør til etablereren Barthélemy Niava
* 1999: Oslo kommunes kunstnerpris til etablereren Barthélemy Niava
* 2001: Blånisseprisen fra NRK
* 2003: Barnetimens Hederspris til etablereren Barthélemy Niava

Eksterne lenker
---------------

* Senterets nettsider
Sølvfarget, 5-årig Campolina-hingst
**Campolina** er en brasiliansk hesterase som er spesielt kjent for sin firtaktige gangart kalt «marcha».

Opprinnelse
-----------

Spanske hester dannet på 1500-tallet grunnlaget for det som senere skulle bli rasen Campolina.
Rundt 1870 krysset den brasilianske oppdretteren Cassiano Campolina en innfødt hoppe med berberblod med en pura rasa espanol-hingst. Avkommet, en hingst, ble stamfar til Campolina-rasen. Rasen er oppkalt etter Cassiano Campolina. Det er senere blitt krysset inn flere forskjellige raser, så Campolinaen som rase er ikke så ren.

Rasebeskrivelse og bruk
-----------------------

Stort, rett hode med store øyne. Kraftfull og kompakt kropp med mye muskelmasse. Sterke og hardføre ben. Campolinaen kan brukes til det meste av ridning og kjøring. Rasen er kjent for gangarten «marcha», som er en firtaktig gangart. Den er som en blanding mellom trav og galopp, og svært behagelig. Rasen er rolig og snill. Mankehøyden kan være fra ca. 149cm – 167cm.
***Bothynus minor*** er en bille som hører til familien skarabider (Scarabaeidae).

Utseende
--------

En middelsstor (ca. 15 millimeter), nokså bred, blank, svartbrun hornbille. På hodet er clypeus avrundet. Hodet er uten horn. Pronotum har jevnt rundede sider, i midten foran med et kort horn, bak denne med en stor, grunn, rund grop som dekker mye av oversiden hos hannen. Hunnen ligner hanner, men er litt mer avlang, uten gropen foran på pronotum, men med en grunn fordypning i den bakre delen. Dekkvingene har tydelige punktrekker. På beina har for-leggene tre brede tenner.

Levevis
-------

Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse
----------

Arten er utbredt i Argentina.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Pentodontini Mulsant, 1842
						* Slekten *Bothynus* Hope, 1837
							+ ***Bothynus minor*** Steinheil, 1872

Kilder
------

* Dynastidae du monde- nettside om arten
* Generic Guide to New World Scarab Beetles - *Bothynus*

Eksterne lenker
---------------

* Bilde av typeeksemplaret for arten
* (en) *Bothynus minor* i Encyclopedia of Life Rediger på Wikidata

* (en) *Bothynus minor* i Global Biodiversity Information Facility Rediger på Wikidata

* *Bothynus minor* – detaljert informasjon på Wikispecies Rediger på Wikidata
* (en) Bothynus – kategori av bilder, video eller lyd på Commons